# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2013

# zo zasadnutia Kolégia rektora STU zo  dňa 16. 1. 2013

**PRÍTOMNÍ: podľa prezenčnej listiny**

**PROGRAM:**

1. Novela zákona č. 131/2002 Z. z. o vysokých školách (...) a súvisiace vyhlášky – informácia+ harmonogram úloh
2. Návrh príkazu rektora „Postup predkladania zmlúv na podpis rektorovi alebo kvestorovi STU a o zmene a doplnení metodického pokynu č. 1/2011 N zo dňa 9.2.2011“
3. Harmonogram rokovaní na II. akademický polrok 2012/2013
4. Rôzne

**PREDLOŽENÉ MATERIÁLY:**

1. Novela zákona č. 131/2002 Z. z. o vysokých školách (...) a súvisiace vyhlášky – informácia+ harmonogram úloh (D. Faktor)
2. Návrh príkazu rektora „Postup predkladania zmlúv na podpis rektorovi alebo kvestorovi STU a o zmene a doplnení metodického pokynu č. 1/2011 N zo dňa 9.2.2011“ (D. Faktor)
3. Harmonogram rokovaní na II. akademický polrok 2012/2013 (R. Redhammer)

Rektor privítal členov Kolégia rektora v Novom roku 2013.

**K BODU 1: Novela zákona č. 131/2002 Z. z. o vysokých školách (...) a súvisiace vyhlášky – informácia+ harmonogram úloh**

Materiál prezentoval kvestor. K bodu bola prizvaná JUDr. Haladejová.

Dokument informoval o zmenách v právnych predpisoch týkajúcich sa činnosti STU, ktoré

nadobudli účinnosť 1.1.2013, resp. nadobudnú účinnosť 15.1.2013 a 1.9.2013 ako aj harmonograme súvisiacich úloh.

**UZNESENIE: 1.1/2013-KR**

Kolégium rektora STU berie na vedomie informáciu o novele zákona č. 131/2002 Z. z.

o vysokých školách a súvisiacich vyhláškach a odporúča rektorovi uložiť splnenie úloh

uvedených v harmonograme.

**K BODU 2: Návrh príkazu rektora „Postup predkladania zmlúv na podpis rektorovi alebo kvestorovi STU a o zmene a doplnení metodického pokynu č. 1/2011 N zo dňa 9.2.2011**“

Materiál prezentoval kvestor. K bodu bola prizvaná JUDr. Haladejová.

Dokument bol predložený z dôvodu zavedenia jednotného postupu predkladania zmlúv na podpis rektorovi, resp. kvestorovi a zabezpečenie preukaznosti vyjadrení dotknutých útvarov k návrhom zmlúv a dodatkov.

**UZNESENIE: 1.2/2013-KR**

Kolégium rektora STU berie na Návrh príkazu rektora „Postup predkladania zmlúv na podpis rektorovi alebo kvestorovi STU a o zmene a doplnení metodického pokynu č. 1/2011 N zo dňa 9.2.2011“ a odporúča rektorovi STU predmetný príkaz vydať.

**K BODU 3: Harmonogram rokovaní na II. akademický polrok 2012/2013**

Materiál uviedol rektor.

**UZNESENIE: 1.3/2013-KR**

Vedenie STU schvaľuje Harmonogram rokovaní na II. akademický polrok 2012/2013.



**INFORMÁCIE A OZNAMY:**

Rektor

* informoval o predĺžení priebežnej výzvy na predkladanie žiadostí o NFP s názvom „Vybudovanie univerzitných vedeckých parkov a výskumných centier“, kód výzvy OPVaV-2012/4.2/08-RO, kde z dôvodu rozsahu a náročnosti vypracovania žiadosti o NFP bola dňa 14.1.2013 predĺžená uvedená výzva do 15.4.2013
* informoval o stretnutí s p. Anne Glover, hlavnej poradkyne Európskej komisie pre vedu
* poďakoval členom KR STU za podklady a pomoc pri rozdeľovaní dotácie na rok 2013
* Informoval o stiahnutí návrhu ministra školstva zo dňa 11.1.2012 na zmenu kritérií používaných pri komplexných akreditáciách a akreditáciách jednotlivých činností vysokých škôl. Akreditačná komisia by mala predložiť vlastný návrh zmien kritérií do konca januára 2013, ktorý bude vychádzať z predošlého návrhu a bude doplnený o podrobné pravidlá hodnotenia, podľa ktorých sa

postupuje pri hodnotení v príslušných oblastiach výskumu. Len čo bude predmetný návrh ministerstvu doručený, bude tento v čo najkratšom čase (predpokladaný je začiatok februára 2013) zaslaný na vyjadrenie orgánom reprezentácie vysokých škôl. Termín schválenia kritérií sa predpokladá na začiatok marca 2013 .

* oboznámil členov KR o eminentnom záujme Bruselu o problematiku vyraďovania jadrových elektrární ako aj japonského veľvyslanca, ktorí uviedol, že majú skúsenosti s likvidáciou poškodených jadrových elektrární

Dekan Kopáčik

* požiadal rektora o harmonogram predloženia rozpisu dotácie na rok 2013 na schválenie v grémiách STU (KR a AS) ako aj zaslanie podkladov včas, tzn. 10 dní pred schvaľovaním materiálu
* požiadal o nahliadnutie do konečnej verzie projektu UVP, ktorá bola podaná dňa 27.12.2012 na MŠVVaŠ SR

Rektor

* k návrhu rozpisu dotácie informoval, že dokument pôjde na schválenie v KR STU v marci 2013
* UVP – umožní nahliadnutie do prislúchajúcich častí projektu v závislosti od fakulty individuálne v papierovej forme

Prorektor Sokol

* informoval o dotácii Nakladateľstva STU a jej čerpaní v roku 2012 na študijnú literatúru podľa fakúlt a jednotlivých položiek

Prorektor Peciar

* poďakoval za príspevky – témy projektov aplikovaného výskumu a experimentálneho vývoja pre spoluprácu v rámci Stratégie EÚ pre Dunajský región
* v súvislosti s realizáciou plesu STU vyzval dekanov, aby prehodnotili svoju minimálnu účasť na tomto podujatí a prispeli k širšiemu zastúpeniu vedení aj pracovníkov fakúlt na plese STU. Zároveň prejavil rozhorčenie a nesúhlas s neoprávneným rozšírením falošnej informácie medzi študentov a zlým vnímaním plesu, ktoré spôsobilo údajné vyhlásenie, resp. odporučenie, že ples STU organizovaný v novej budove FIIT STU nie je určené pre študentov. Kategoricky odmietol túto dezinformáciu a požiadal dekanov, aby ešte v rámci svojich možností študentov na ples pozvali.

doc. Ujhelyiová

* navrhla zvážiť zvýšenie cien stravných lístkov a zjednotiť ich pre celú STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 28.1.2013 | AS | 14:00 |  |
| **Február** | 6.2.2013 | KR | 14:00 |  |
|  | 11.2.2013 | PAS | 14:00 |  |
|  | 25.2.2013 | AS | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

18. 1. 2013 18.1.2013